APCS ส่งบ.ย่อยตั้งบริษัทใหม่ จำหน่ายวัสดุงานก่อสร้างในธุรกิจพลังงาน
APCS ส่งบ.ย่อย “เอทูเทคโนโลยี” ตั้งบริษัทใหม่ รุกธุรกิจจำหน่ายวัสดุเกี่ยวกับงานก่อสร้างในธุรกิจพลังงาน-น้ำ โดยมีทุนจดทะเบียน 10 ล้านบาท
30 มิ.ย. 2560

บริษัท เอเซีย พรีซิชั่น จำกัด (มหาชน) หรือ APCS ระบุว่า บริษัท เอทูเทคโนโลยี จำกัด ซึ่งเป็นบริษัทย่อย ได้ลงทุนจัดตั้งบริษัทย่อยแห่งใหม่ภายใต้ชื่อบริษัท เอพีซีเอส เทคโนโลยี จำกัด มีทุนจดทะเบียน 10 ล้านบาท โดยเอทูเทคโนโลยี ถือหุ้น 99.99%
โดยมีวัตถุประสงค์ เพื่อจัดจำหน่ายวัสดุ อุปกรณ์ และอะไหล่ต่างๆ เพื่อใช้ในการก่อสร้างงานโครงสร้างต่าง ๆ ของธุรกิจไฟฟ้า ธุรกิจพลังงานทุกประเภท ธุรกิจน้ำ รวมถึงโรงงานผลิตไอน้ำ น้ำบริสุทธิ์ และผสมสารเคมี เพื่อจำหน่ายในกิจการอุตสาหกรรมปิโตรเคมี หรือเพื่อใช้เพื่อจำหน่ายแก่ชุมชน และธุรกิจที่เกี่ยวข้องกับสิ่งแวดล้อม และให้บริการ ออกแบบ ให้คำปรึกษาด้านวิศวกรรม การให้บริการงานก่อสร้างโครงการ และให้บริการดูแลบำรุงรักษา